Eid al-Fitr

Eid al-Fitr (Arabic: عيد الفطر, romanized: ʿĪd al-Fiṭr, lit. 'Festival of Breaking de Fast') be de first of de two main festivals insyd Islam, de oda be Eid al-Adha. E dey fall on de first day of Shawwal, de tenth month of de Islamic calendar.Eid al-Fitr be celebrated by Muslims worldwide secof e dey mark de end of de month-long dawn-to-dusk fasting (sawm) of Ramadan. De holiday be known under chaw oda names insyd different languages den countries around de world.

Eid al-Fitr get a particular salah wey dey consist of two rakats dem generally performed insyd an open field anaa large hall. E fi be perform for congregation insyd per (jamāʿat) wey dey feature six additional Takbirs (dey raise of de hands to de ears whilst dem dey recite de Takbir, dey say "Allāhu ʾAkbar", wey dey mean "God be de greatest"). Insyd de Hanafi school of Sunni Islam, der be three Takbirs for de start of de first rakat den three just before rukūʿ insyd de second rakat. Oda Sunni schools usually get 12 Takbirs, dem similarly split insyd groups of seven den five. Insyd Shia Islam, de salat get six Takbirs insyd de first rakat for de end of Tilawa, before rukūʿ, den five insyd de second. Dey depend on de juristic opinion of de locality, dis salat be either farḍ (, obligatory) anaa mustaḥabb (dem strongly recommend). After de salat, Muslims dey celebrate de Eid al-Fitr insyd chaw ways plus chow be a central theme, wich sanso dey give de holiday de nickie "Sweet Eid" anaa "Sugar Feast".

 History 

According to Muslim tradition, na Muhammad institute de celebration of Eid al-Fitr. According to a certain hadith, na dem initiate dese festivals insyd Medina after de migration of Muhammad from Mecca. Na Anas ibn Malik, a companion of Muhammad, narrate dat wen Muhammad arrive insyd Medina, na he find people wey dey celebrate two specific days insyd wich dem entertain demaselves plus recreation. Muhammad then remark dat na God fix two mandatory days of festivity: Eid al-Fitr dem Eid al-Adha.Ahmad ibn Hanbal, Musnad, vol. 4, 141–142, (no. 13210).
Category:2025 Wiki Dey Love Ramadan Contributions

 General rituals 

Eid al-Fitr dey begin at sunset for de night of de first sighting of de crescent moon. De night for wich na dem sight de moon be celebrated as Chand Raat insyd countries like Bangladesh. If dem no observe de moon immediately after de 29th day of de previous lunar month (either secof clouds block ein view anaa secof de western sky be still too bright wen de moon dey set), then dem go celebrate de holiday de day wey dey follow. Dem dey celebrate Eid al-Fitr for one to three days, dey depend for de country top. Ebe forbidden make dem fast for de Day of Eid, wey dem dey nominate a specific prayer for dis day. As an obligatory act of charity, dem dey bia money to de poor den de needy (zakat al-Fitr) before dem go perform de 'Eid prayer.

 Eid prayer 

Dem dey perform de Eid prayer by de congregation insyd an open area such as a field, community center, anaa mosque. Dem no dey give call to prayer for dis Eid prayer, den e dey consist of two rakaʿāt per, plus a variable amount of takbirs den oda prayer elements wey dey depend on de branch of Islam dem observe. De Eid prayer be followed by de khutbah den then a dua wey dey biz for God ein forgiveness, mercy, peace den blessings for all living beings across de world. De sermon sanso dey instruct Muslims as to de performance of rituals of Eid, such as de zakāt.Gaffney, Patrick D. "Khutba." Encyclopedia of Islam and the Muslim World. p. 394. De sermon of Eid dey take place after de Eid prayer, unlike Friday prayer wich dey cam first before prayer. Sam imams dey believe dat listening to de sermon for Eid be optional. After de prayers, Muslims visit dema relatives, friends, den acquaintances anaa hold large communal celebrations insyd homes, community centers, anaa rented halls.

 Sunni procedure 
As ritual dey dictate, Sunnis dey praise God insyd a loud voice while dem dey go to de Eid prayer:

Recitation dey cease wen dem get to de place of Eid anaa once de Imam commence activities.

 Shia procedure 
De prayer dey start plus de Niyyat follow by five Takbirs. During every Takbir of de first rakat, dem dey recite a special Dua. Then, de Imam recite Sūrat al-Fātiḥah den Surat Al-'A`lá den de congregation perform Ruku den Sujud as insyd oda prayers. Insyd de second Rakat, de same above steps (five Takbeers, Sūrat al-Fātiḥah den Surat Al-'A`lá, Ruku den Sujud) be repeated. After de prayer, Khutbah start.

 Post-prayer celebration 

During de Eid celebration, Muslims greet each oda by dem dey say Eid Mubarak, wich be Arabic for "Blessed Eid". As e dey cam after a month of fasting, dem often dey prepare den consume sweet dishes den chows during de celebration. Muslims typically dey decorate dema homes, wey dem sanso be encouraged make dem forgive each oda den seek forgiveness. Insyd countries plus large Muslim populations, e be normally a public holiday wey chaw schools den businesses close for de day. Practices dey differ by country den region.

 Practices den culture by country 


 West Asia 

 States of de Arabian Peninsula 
alt=Eid celebrations in Shibam, Yemen|thumb|Eid celebrations insyd Shibam, Yemen
Insyd de Arab states of de Persian Gulf countries, men go typically buy new Thobe (traditional white long robe) anaa dye dema existing Thobe plus walnut oil. Women go wear special clothes for de occasion along plus special perfumes den braids. Most majlises go offer fruit, dates, tea anaa coffee to visitors. Those wey dey live insyd rural areas tend make dem celebrate more modestly. Dem go decorate buildings, shops, roads den houses insyd UAE cities insyd bright festive lights. Chaw shows such as theatres sanso go occur.

 De Levant 
After de Eid al-Fitr prayer, de people of Jerusalem go decorate de courtyards of de al-Aqsa Mosque plus toys give kiddies wey komot from all Palestinian areas make dem participate insyd de Eid al-Fitr prayer rituals. Chaw Palestinians go out make dem visit de families of Palestinian prisoners insyd Israel, visit de prisons demaselves, den visit graves make dem lay wreaths for dema top.

Ma'amoul den Kahk be popular cookie treats baked wey be consumed during Eid insyd de region.

 Iraq 
Insyd Iraq, kleicha (de traditional snack) den lamb be popular foods.

De Iraqi Kurds tend make dem visit cemeteries make dem kai dema lost ones one day before de festival. After de prayers, Iraqi Kurdish families go gather togeda for large breakfasts of rice den stew, as well as candies, nuts den caffeinated beverages.

 Iran 
Insyd Iran, wer de occasion be known as Eid-e-Fitr (Persian: عید فطر), chaw groups of experts wey dey represent de office of Ayatollah Khamenei go to de different zones of de country for de last days of Ramadan make dem determine de date of Eid. Iranian Muslims dey take part insyd de Eid al-Fitr prayer den dem bia de Zakat al-Fitr. 

 Africa 

 Egypt 

Egyptians spend de first day of Eid al-Fitr make dem gather all family members den celebrate de Eid at public gardens. Ebe customary for kiddies make dem sanso receive an Eidi, a small sum of money make dem spend on activities thru out de Eid. Egyptians like make dem celebrate plus odas, so de streets always be crowded during de days den nights of Eid.

 Nigeria 
Eid be popularly known as Small Sallah insyd Nigeria. During de day, people generally greet each oda by dem dey say Barka Da Sallah, wich wen dem translate dey mean "Greetings on Sallah" insyd de Hausa language. De celebrations dey last as long as three days.

 Tunisia 
Tunisia dey celebrate Eid for three days (plus preparations wey dey start chaw days earlier), two of wich be national holidays. Special Sweets den biscuits, wey dey include Baklava den chaw kinds of "ka'ak", marzipan, cookies be made anaa bought make dem give to friends den relatives on de day. Kiddies receive gifts from parents den elderly relatives, usually money anaa even toys. Dem sanso dey invite close friends den relatives for de Eid dinner. After Eid dinner people love make dem sing den dance.

 Somalia 
Insyd Somalia den oda Islamic parts of de Horn region, dem dey observe Eid al-Fitr by de Muslim communities. Celebrations wey dey mark de event be typically accompanied by elaborate banquets, wer special dishes such as xalwo (halwo) den buskut (buskuit) be served.Barlin Ali, Somali Cuisine (AuthorHouse: 2007), p. 79

 Tanzania 
Muslims insyd Tanzania dey celebrate Eid al-Fitr, wen dem normally dey dress insyd fine clothes den decorate dema homes plus lights. Dem dey prepare den share special chows plus family den visitors, while kiddies receive gifts. 

 South Africa 
Insyd Cape Town, hundreds of Muslims—each plus sam thing make dem share plis odas at de time of de breaking of de fast—gather at Green Point insyd de evening of de last day of Ramadan for de sighting of de moon. 

 Morocco 
Eid es-Seghir be de name of Eid al-Fitr among Moroccans. Chaw families get a tradition of make dem dey buy new clothes guve dema kiddies during de holiday. Common chow choices for eid dinner dey include couscous, lamb anaa beef brochettes den odas. Insyd de north, musicians play Andalusian music wey be accompanied by fast clapping.

 Ethiopia 
Eid be an important event give Muslims insyd Ethiopia, wey form de largest Muslim community insyd East Africa.

 Sudan 
Insyd Sudan, wer 97% of de population be Muslim, preparations for Eid begin de last few days of Ramadan. For days, ka'ak (sugar powdered cookies), bettifour (dry baked goods wey dey include dainty biscuits, baked meringues den macaroons—wey dem derive ein name from de French petit four), den popcorn be baked insyd large batches make dem serve to guests den to give to family den friends; dressy Eid clothes be either shopped for anaa sewn; girlies den women decorate dema hands den feet plus henna; den parts of de house even fi be painted. 

 Senegal 
De holiday be widely called Korité insyd Senegal den elsewhere across West Africa. Ebe a national holiday, dem celebrate for three days, plus families normally get new clothes dem make give de holiday. Dem normally dey exchange gifts den donations.

 Ivory Coast 
Insyd de Ivory Coast, Eid be a large feast among Muslims. De celebration dey last between two den ten days dey depend on region.

 Central Asia 

 Tajikistan 
Insyd Tajikistan de holiday be known as Idi Ramazon wey ebe a national holiday.

 Kyrgyzstan 
Insys Kyrgyzstan de day be known as Orozo Ait (Kyrgyz: Орозо айт). De local population dey celebrate insyd chaw ways such as by partying, eating den singing. Festivals often dey feature long distance horse racing den oda horse-based sports. People go tend make dem wear fancy den bright clothes, while people go sing Jaramazan tunes den receive cooked bread, candy anaa cash in return.

 Uzbekistan 
Ramazon Hayit anaa Roʻza hayiti be a public holiday insyd Uzbekistan wey ebe widely celebrated. Dem dey prepare traditional pastry such as kush-tili, plov den chak-chak by Uzbek families de day before Eid al-Fitr for consumption. Businesses tend make dem sell a high range of candies den kiddies dema toys during dis period.

 Kazakhstan 
Dem know am as Oraza Ait (Ораза айт) Kazakh Muslims tend make dem visit each oda during de celebration den dey hand out fried doughnuts such as baursaki to odas. However mutton, soup, tea den kymyz (horse milk) sanso be popular chow den drinks during de holiday.

 South Asia 

 Afghanistan 
Insyd de predominantly Sunni Muslim culture of Afghanistan, Eid al-Fitr dey hold significant importance wey ebe celebrated widely for three days. E popularly dey involve special festivities give kiddies den de youngest members of families. De most common greeting be Akhtar mo Mubarak sha (Eid Mubarak) insyd de Pashto-speaking community. Afghans start dey prepare give de Eid al-Fitr festival up to ten days prior by dem dey clean dema homes (dem call Khana Takani insyd Dari). Afghans dey visit dema local bazaars make dem buy new clothes, sweets, den snacks wey dey include Jalebi, Shor-Nakhod (dem make plus chickpeas), Cake wa Kolcha (a simple cake, similar to pound cake). De traditional Bolani (vegetarian flatbreads) be a popular meal during Eid al-Fitr insyd Afghanistan.

 India 
Eid be a public holiday insyd India. De holiday dey begin after de sighting of de new moon for Chand Raat. On dat evening, people dey head to markets make dem fini dema shopping for Eid, for clothing den gifts, den begin dey prepare dema chow give de next day. Traditional Eid food often dey include biriyani, sheer khurma, den sivayyan, a dish of fine, toasted sweet vermicelli noodles plus milk den dried fruit, among oda regionally-specific dishes. Women den girlies sanso dey put henna on each oda dema hands. Insyd de morning wey dey follow, Muslims go to dema local mosque anaa Eidgah for Eid Namaz den give Eid zakat before dem return home. Afterwards, dem dey give kiddies Eidi (cash gifts) den friends den relatives visit each oda dema homes make dem chop den celebrate.

 Pakistan 
Insyd Pakistan, Eid al-Fitr sanso be referred to as 'de Lesser Eid' (Urdu: چھوٹی عید, chhoṭī īd, Punjabi: نکی عید, nikkī īd) anaa 'Sweet Eid' (Urdu: میٹھی عید, mīṭhī īd, Punjabi: مٹھی عید, miṭṭhī īd). 

 Sri Lanka 
Sri Lankan Muslims dey like make dem chop watalappam, falooda, samosa, gulab jamun, sheerkurma, oil cake den oda national den regional dishes.

 Bangladesh 

Insyd Bangladesh, dem dey celebrate Eid plus great pomp den festivities. De preparation for Eid insyd Bangladesh dey start from de last quarter of de holy month of Ramadan. De markets den shopping malls cam turn overwhelmed plus people. 

 Nepal 
Eid be a national holiday insyd Nepal. Nepalese Muslims often dey consume de popular Nepalese dessert sewai (vermicelli pudding) make dem mark de occasion. Dem dey commemorate am thru out de country plus large prayers, dinners den social celebrations.

 Maldives 
Celebration insyd de Maldives dey include cultural performances such as fire performances.

 Southeast Asia 

 Indonesia 
Eid be known insyd Indonesia as Hari Raya Idul Fitri, anaa more popularly as Lebaran, wey ebe a national holiday. 

Insyd Indonesia, special dishes dey include ketupat, rendang, opor ayam den gulai be served plus gathering plus oda people den dey give sam money to dema relatives.

Lebaran dey continue plus drumming den street parades.

 Malaysia den Singapore 

Insyd Malaysia, Singapore, den Brunei, Eid be more commonly known as Hari Raya Aidilfitri (Jawi: هاري راي عيدالفطري), Hari Raya Idul Fitri, Hari Raya Puasa, Hari Raya Fitrah, Hari Lebaran and sometimes Aidilfitri. Hari Raya dey mean 'Great Day'.

Insyd Malaysia, especially insyd de major cities, people dey take turns make dem set aside a time give open house wen dem stay for home make dem receive denentertain neighbours, family den oda visitors. 

Insyd Malaysia, dem dey give kiddies token sums of money, dem sanso know as "duit raya", from dema parents anaa elders.

 Brunei 
Insyd Brunei, dem dey make a special centrepiece to guests wey dey cam by young ladies of de family dem call de kepala meja ('head of se table') wer a decorated cake be presented so any man wey wish make he propose den take am for marriage go cut de cake in response. Hie sanso be wer special dishes unique to dis country be served, such as kelupis plus prawn anaa tahai (smoked sardinella) sambal den curry.

 Thailand 
Der be almost 3 million Muslims insyd Thailand. Insyd de southernmost provinces, wearing gold for Eid be a popular practice der along plus neighbouring Myanmar. Insyd sam parts of de country, Muslim residences go gbele dema homes plus food specialities to visitors.

 Cambodia den Vietnam 
De Chams comprise de bulk of de Muslim population insyd both Cambodia den Vietnam, den de Eid sanso be known as "Roya Haji" among de Muslims der.

Eid sanso be celebrated by de much smaller Muslim community of Vietnam, wich dey make up less dan 0.1% of de population. De Muslim community insyd Vietnam be mostly of de same ethnic as de Cham people.

 Laos 
Eid al-Fitr insyd Laos be celebrated by de small Muslim community, wey dey include Chams, Pakistani, Malay, den expatriate Muslims. Insyd cities like Vientiane den Savannakhet, Muslims gather for Eid prayers, follow by communal meals den Zakat al-Fitr. Dem dey share traditional spiced rice dishes den grilled meats, wey dey make de celebration a modest yet meaningful occasion wey dey foster unity den cultural diversity.

 Myanmar 
During Ramadan, insyd small towns den big villages plus significant Muslim populations, Burmese Muslim youth dey organize singing teams dem call Jago (wey dey mean "wake up"). Jago teams usually no dey use musical instruments apart from de occasional use of harmonica mouth organs.Neikbanzaw magazine, No. 1 & 2, December 1952 & 1953 De roving groups of singers go take de tunes of popular Hindi movie songs, replace dem plus Burmese lyrics den invocations about fasting, de principles of Islam, den de benefits of Salat.Interview by Khin Khin Yie with Haji U Bar Bar @ U Win Maung, composer of Jago songs, 28x81 street Mandalay. Published in Prophet Muhammad's Day Golden Jubilee magazine page 88, column 2 paragraph 2

 Philippines 
Among Muslim Filipinos insyd de Philippines, Eid al-Fitr be commonly known as Hariraya, Buka, Hariraya Buka, anaa Hariraya Buka Puasa. Dem often dey replace "Eid al-" plus Eid'l insyd de country ein local English variant. E sanso be known as Wakas ng Ramadan (lit. "End of Ramadan"), Araw ng Raya ("Feast Day"), anaa Pagtatapos ng Pag-aayuno ("End of de Fast") insyd Filipino. Na dem proclaim am a legal holiday for Muslim Filipinos insyd 1977 by Presidential Decree No. 1083. Insyd 2002, na dem upgrade dis to a public national holiday by Republic Act No. 9177. Dem sanso samtimes know am by ein Malay name "Hari Raya Puasa"; den by ein Indonesian name "Lebaran".


 East Asia 

 China mainland 

Insyd mainland China, out of 56 officially ethnic groups dem recognise, Eid al-Fitr be celebrated by at least 10 ethnic groups wey be predominantly Muslim. Na dem say dese groups dey total 18 million according to official statistics, buh sam observers say de actual number fi be much higher. E sanso be a public holiday insyd China insyd certain regions,wey dey include two Province Prefecture Level regions, Ningxia den Xinjiang. 

 Taiwan 

De Eid al-Fitr prayer den celebration insyd Taiwan dey draw much attention from local media. Special features of de event be regularly carried out insyd de newspapers wey dem air for televisions top. Dese phenomena dey give a boost to de Islamic activities insyd Taiwan. Muslims, mostly Indonesian blue collar men den women, typically dey gather for Taipei Main Station make dem perform de prayer.

 Europe 

 Turkey 

Insyd Turkey, dem dey refer to nationwide celebrated holidays as bayram, wey Eid al-Fitr be referred to as both  ("Ramadan ") den  (" of Sweets/Sugar"). Ebe a time for people make dem attend prayer services, put on dema best clothes (dem refer to as , dem often purchase just for de occasion), dem go visit all dema loved ones (such as relatives, neighbors, den friends), den dey pay dema respects to de deceased plus organised visits to cemeteries. E sanso be customary give young kiddies make dem go around dema neighborhood, door to door, den wish everybro a "Happy ", for wich dem go award dem candy, chocolates, traditional sweets such as baklava den Turkish delight, anaa a small amount of money for every door.

Dem tend dey light up mosques, minarets den public fountains give de occasion, wey dey go hold popular events such as Sufi music concerts, dervish dancing ceremonies, den shadow puppet shows insyd de nights.

 Albania 
Albanian Muslims generally dey celebrate de day as plus chaw oda countries. De day be known as Fitër Bajrami anaa Bajrami i Madh insyd Albania. Worshipers attend a dawn prayer den a sermon, after wich people visit each oda, plan gatherings den give gifts to kiddies. Magiritsa (Greek Easter soup) den baklava be popularly consumed.

 Bosnia and Herzegovina 
Insyd Bosnia and Herzegovina, Eid al-Fitr be locally known as Ramazanski bajram. Ebe a three-day public holiday. Like Albanians, worshipers attend a dawn prayer den a sermon, after wich people visit each oda, give gifts to kiddies, den popularly consume baklava.

 Greece 
Eid al-Fitr (i.e. Seker Bayram, Sugar Feast) (Greek: Σεκέρ Μπαϊράμ anaa Ιντ αλ-φιτρ) be celebrated insyd Greece mainly insyd de Western Thrace region from de local Muslim minority (Turks, Pomaks den Roma), along plus de oda two major celebrations, Kurban Bayram (Sacrifice Feast) (Greek: Κουρμπάν Μπαϊράμ anaa Ιντ αλ-αντχά) den Hıdırellez. For de day of de Bayram, family gather togeda, wear dema best clothes, den celebrate plus a common meal, after attending de morning prayer. 

 Russia 
Insyd Russia wer 14 million Muslims reside as of 2017, dem often know Eid al-Fitr as Uraza Bayram (Russian: Ураза-байрам) wey ebe a public holiday insyd de republics of Adygea, Bashkortostan, Dagestan, Ingushetia, Kabardino-Balkaria, Karachay-Cherkessia, Tatarstan den Chechnya. 

 Ukraine 
Insyd Ukraine, Eid al-Fitr (Ukrainian: Рамазан-байрам) as well as Eid al-Adha be official state holidays since 2020. During de festival, Ukrainian Muslims (chaw of whom be Crimean Tatars) often gather plus loved ones.

 United Kingdom 
Although Eid al-Fitr no be a recognized public holiday insyd de United Kingdom, chaw schools, businesses, den organisations allow make dem take at least a day's leave for religious celebrations.

Insyd de United Kingdom, individuals take part insyd prayers den play games for Eid al-Fitr. Na Blackburn Rovers F.C. do Eid prayer for dema pitch top insyd 2022.

 Americas 

 United States 
Insyd New York City, dey dey suspend alternate side parking (street cleaning) regulations for Eid. Dey beginn insyd 2016, New York City public schools sanso remain closed for Eid. Oda school districts close for Eid, wey dey include Irvington New Jersey ein school district den Vermont ein Burlington School District.

 Trinidad and Tobago 
De Muslim population of Trinidad and Tobago popularly eat sawine/vermicelli, a sweet dessert, make dem mark de celebration, buh de feast sanso dey consist of curries, rotis, den chicken den curry goat. Eid al-Fitr be a public holiday insyd Trinidad and Tobago, wey na dem declare am insyd 1962.

 Suriname, Guyana 
Eid al-Fitr be a public holiday insyd Suriname den Guyana.

 Argentina 
Insyd Argentina, Eid (Spanish: Fiesta del Fin del Ayuno) be officially a non-working holiday give Muslims.

 Oceania 

 Australia 
Australian Muslims celebrate Eid al-Fitr insyd a variety of ways wey dey depend on dema specific cultural background. Chaw local celebrations dey take place insyd community centers den mosques.

 Insyd de Gregorian calendar 

Although de date of Eid al-Fitr always be de same insyd de Islamic calendar, de date insyd de Gregorian calendar dey fall approximately 11 days earlier each successive year, since de Islamic calendar be lunar wey de Gregorian calendar be solar. Hence if de Eid falls insyd de first ten days of a Gregorian calendar year, der go be a second Eid insyd de last ten days of de same Gregorian calendar year, as e happen insyd 2000 CE. De Gregorian date fi vary between countries wey dey depend on de local visibility of de new moon. Some expatriate Muslim communities dey follow de dates as dem determine for de nearest Islamic country to dema country of residence, while odas dey follow de local dates of dema home country.

De table wey dey follow dey show predicted dates den dates dem announce based on new moon sightings give Saudi Arabia.
+Recent dates of Eid al-Fitr insyd Saudi ArabiaIslamic yearUmm al-Qura predictHigh Judiciary Council of 
Saudi Arabia announce14207 January 20007 January 2000142127 December 200027 December 2000142216 December 200116 December 200114235 December 20025 December 2002142425 November 200325 November 2003142514 November 200413 November 200414263 November 20053 November 2005142723 October 200623 October 2006142813 October 200712 October 200714291 October 200830 September 2008143020 September 200920 September 2009143110 September 201010 September 2010143230 August 201130 August 2011143319 August 201219 August 201214348 August 20138 August 2013143528 July 201428 July 2014143617 July 201517 July 201514376 July 20166 July 2016143825 June 201725 June 2017143915 June 201815 June 2018Saudi confirms start Eid al-Fitr Archived 4 June 2019 at the Wayback Machine, Gulf Business14404 June 20194 June 2019Announced Eid al-Fitr in Saudi on Tuesday Archived 4 June 2019 at the Wayback Machine, Gulf News144124 May 202024 May 2020144213 May 202113 May 202114432 May 20222 May 2022144421 April 202321 April 2023144510 April 202410 April 2024144630 March 202530 March 2025"Eid Al Fitr 2025: Shawwal crescent moon sighting across the world". Gulf News. 30 March 2025. Retrieved 30 March 2025.144720 March 202614489 March 2027144926 February 2028145014 February 202914513 February 2030
Secof de Hijri year dey differ by about 11 days from de AD year, Eid al Fitr fi occur twice a year.  De next occurrence of dis go be insyd 2033.

 Gallery 

 References 

 Sources 

 Mittwoch, E. (1971). "ʿĪd al-Fiṭr". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. p. 1008. doi:10.1163/1573-3912_islam_SIM_3473. OCLC 495469525.

 The Umm al-Qura calendar of Saudi Arabia (with computed and announced dates for Eid al-Fitr)

 External links 

Fitr
Category:Islamic terminology
Category:Ramadan
Category:Fasting insyd Islam
Category:Shia days of remembrance
Category:Public holidays insyd Algeria
Category:Public holidays insyd Azerbaijan
Category:Public holidays insyd Brunei
Category:Public holidays insyd Indonesia
Category:Public holidays insyd Malaysia
Category:Public holidays insyd Singapore
Category:Public holidays insyd Sri Lanka
Category:Public holidays insyd India
Category:Public holidays insyd Bangladesh
Category:Public holidays insyd Pakistan
Category:Public holidays insyd Turkey
Category:Public holidays insyd Uzbekistan
Category:Desserts
Category:Sugar confectionery
Category:Confectionery
Category:Annual events
Category:Islamic festivals